TVD, 11.4.2005


Naslov: NUKLEARKA SPET DELA

Napoved za  voditelja:

Potem ko se je včeraj dopoldan jedrska elektrarna v Krškem po 185 dneh od končanega zadnjega letnega remontu samodejno zaustavila, so jo danes ob 12. uri in 38 minut ponovno sinhronizirali na slovensko električno omrežje. Kot smo že včeraj poročali je do zaustavitve prišlo zaradi napake pri zmanjševanju moči za izvedbo rednega mesečnega testa kontrolnih in zaustavitvenih turbinskih ventilov na sekundarnem delu elektrarne. 

T- "GORAN ROVAN>Krško 
X- $Jože Grajžl


Po dobrih 27 urah je jedrska elektrarna ponovno priključena na elektro energetsko omrežje. Zdaj v skladu s predpisi postopoma povečujejo njeno moč in bo do konca dneva predvidoma dosegla polno moč. In kaj je bil razlog za zaustavitev?

T- PREDRAG ŠIROLA
X- tehnični direktor Nuklearne elektrarne Krško

1.52 Pri rutinskem testiranju je prišlo do napake, ki se po določeni verjetnosti zgodi kot obratovalni dogodek, ki nima vpliva na varnost elektrarne.

2.13
Mi tokrat nismo imeli drugih odpovedi opreme in smo praktično v enem dnevu bili pripravljeni za ponovni zagon. Zaustavitev smo izkoristili še za dodatna manjša popravila tistega, kar je se nabralo v toku nemotenega polletnega obratovanja, pa opravili nujne nadzorne teste.


Ob zaustavitvi so vsi varnostni sistemi delovali v skladu s projektnimi zahtevami in ni bilo nobenih vplivov na okolje in ljudi, saj je do napake prišlo na sekundarnem delu elektrarne. Do samodejne zaustavitve je prišlo tudi lanskega avgusta, pred tem pa je nuklearka brez prekinitve obratovala vse od novembra leta 2003.

